**2024 жылғы 1 қазаннан бастап қолданысқа енгізіле отырып, «QAZAQGAZ AIMAQ» АҚ Шымкент өндірістік филиалдарының тұтынушылары үшін тауарлық газды бөлшек саудада өткізудің шекті бағаларын көтеру туралы ақпарат**

ҚР Ұлттық экономика министрлігі Табиғи монополияларды реттеу комитетінің Шымкент қаласы бойынша департаментінің 2024 жылғы 06 қыркүйектегі № 72-НҚ бұйрығымен 2024 жылғы 1 қазаннан бастап қолданысқа енгізіле отырып, «QAZAQGAZ AIMAQ» АҚ Шымкент өндірістік филиалының тарату жүйелері арқылы тауарлық газды тасымалдау бойынша реттеліп көрсетілетін қызметке тариф бекітілді.

Осыған байланысты, «QAZAQGAZ AIMAQ» АҚ қоғамдық маңызы бар нарық субъектілерінің қызметін реттейтін қолданыстағы заңнама нормаларын, атап айтқанда, ҚР Кәсіпкерлік кодексінің (бұдан әрі – Кодекс) 116-бабының 3-тармағының 14) тармақшасын, Кодекстің 124-5-бабының 1-тармағының 3) тармақшасын, Кодекстің 124-8-бабының 3) тармақшасын, Кодекстің 120-1-бабын, Қазақстан Республикасы Ұлттық экономика министрінің 2017 жылғы 1 ақпандағы № 36 бұйрығымен бекітілген Қоғамдық маңызы бар нарықтарда баға белгілеу қағидаларының 16-тармағының алтыншы абзацын басшылыққа ала отырып, уәкілетті орган ведомствосының бұйрығымен бекітілген «QAZAQGAZ AIMAQ» АҚ Шымкент өндірістік филиалының газ тарату жүйелері бойынша тауарлық газды тасымалдау тарифінің өзгеруін ескере отырып, 2024 жылғы 1 қазаннан бастап қолданысқа енгізе отырып, тауарлық газды бөлшек саудада өткізу бағаларының жобаларын уәкілетті органның ведомствосына келісуге жіберді.